**ДАГЪУСТАН РЕСПУБЛИКАДИН ОБРАЗОВАНИДИН ВА ИЛИМДИН МИНИСТЕРСТВО**

**А.А. ТАХО-ГОДИДИН ТIВАРУНИХЪ ГАЛАЙ ПЕДАГОГИКАДИН ИЛИМДИННИ АХТАРМИШУНРИН ИНСТИТУТ**

**Акимов Къ.Х.**

**ЛЕЗГИ ЛИТЕРАТУРАДАЙ ЮКЬВАН УМУМИ ОБРАЗОВАНИДИН ТАХМИНАН РАБОЧИЙ ПРОГРАММА**

 **(5 – 9 классрин образовательный организацияр патал)**

**Махачкъала**

**2022**

**КЬИЛЕР**

 **Гъавурда твадай чар 4**

**«Лезги литература» учебный предметдин умуми характеристика 5**

**«Лезги литература» учебный предметдин чирунин кьилин мурад 6 Учебный планда «Лезги литература» учебный предметдин чка 8**

**«Лезги литература» учебный предметдин программадин мана 9**

**5-класс 9 6-класс 16 7-класс 24 8-класс 34**

**9-класс 42**

**«Лезги литература» учебный предметдин нетижаяр 49**

**Хсуси (личностдин) нетижаяр 49**

**Предметдин арада авай (метапредметдин) нетижаяр 49**

 **Предметдин нетижаяр 53**

 **Тематикадин планирование 59**

 **5-класс (34 сят) 59**

 **6-класс (34 сят) 69**

 **7-класс (34 сят) 77**

**8-класс (34 сят) 85**

**9-класс (34 сят) 92**

**Гъавурда твадай чар**

«Лезги чIал» учебный предметдин тахминан рабочий программа юкьван умуми образованидин рекьяй Гьукуматдин федеральный образовательный стандартрин (ФГОС), юкьван умуми образованиди гун гуьзлемишзавай Истемишунрин бинедаллаз туькIуьрнавайди я.

(Лиг: Федеральный закон 3 август 2018 йис. № 317-ФЗ «О внесении изменений в статьи 11 и 14 Федерального закона «Об образовании в Российской Федерации» на основе требований федерального государственного образовательного стандарта основного общего образования (Приказ Минобрнауки России от 31 мая 2021 г. № 287 «Об утверждении федерального государственного образовательного стандарта основного общего образования»; зарегистрирован Минюстом России 05.07.2021 № 64101).

 ХХI асирди, илимни техника йигиндаказ вилик физвайла, аялриз мектебда гзаф ва дерин чирвилер, классдилай классдалди хкаж жезвай, тайин тир чирвилер, яни образование, инсанпересвилин ва ватанпересвилин тербия гун истемишзава.

 Россиядин Федерациядин Президентди тестикьарнавай «Чи цIийи мектеб» теклифда умуми чирвилер хкаждай 6 тереф-истемишун къалурнава: образование цIийи уьлчмейрал элячIун; тIебии алакьунар авай аялрин тереф хуьн; муаллимрин устадвал хкажун; мектебра къулай шартIар тешкилун; аялрин сагъламвал хуьн; мектебриз чпин месэлаяр гьялдай ихтиярар гзаф гун. Абур Россиядин гьукуматдин уьлчмейри – ФГОС-ри ачухдаказ къалурнава.Дагъустан Республикадин умуми образованидин мектебра алай вахтунда жуьреба-жуьре программаяр ишлемишзава: чирвилер гузвай программа, яратмишунрин жигьетдай алакьунар хкажзавай программа, спортдин программа ва мсб. Месела, лезги мектебра анжах хайи литературадиз талукь ихьтин программаяр кардик ква:

1) Лезги ва Дагъустандин литературайрин программаяр. Мектебдин V-ХI классар патал. - Магьачкъала, 2012-йис.

2) Литературадин яратмишунрин дибар. Программа. V-ХI классар. - Магьачкъала, 2001-йис. И программадин мурад аялриз лезги чIалал литературадин эсерар: макъалаяр, шиирар ва гьикаяяр туькIуьриз чирун я.

 Сифте кьве программадин кьилин везифа V-ХI классра кIелзавай аялриз гана кIанзавай чирвилер, кутуна кIанзавай вердишвилер ва алакьунар къалурун я, абур чирвилер гудай программаяр я.

 Аялри V-IХ классра чирзавай предмет – Лезги литература – кьве предметдин (Лезги литературадин ва Дагъустандин литературадин) эсеррикай ибарат хьанва.

 Чирвилер гун тербия гунихъ галаз сих алакъада ава, гьавиляй муаллимдиз, гьелбетда, гьам чирвилерин, гьамни тербиядин программаяр герек я. Абур туькIуьрун, арадал акъудун ва мектебра ишлемишун Россиядин Федерациядин образованидин ва илимдин министерстводи 2-сефер кьабулнавай ФГОС-ри – Федерациядин гьукуматдин образованидин уьлчмейри ва РФ-ди 2012-йисуз кьабулнавай «Образованидин законди» истемишзава.

«Россиядин Федерациядин образованидин гьакъиндай» закондин бинеда са жерге важиблу истемишунар эцигнава. Законда къалурнава: образование – са мурад-метлебдихъ ялзавай, тербия ва чирвилер гунин нетижада арадал къвезвай, кIелзавайди ва общество агакьзавай, кIелзавайдан ва обществодин хийирдиз талукь агалкьун, гьукуматдин уьлчмейриз жаваб гузвай тербиядин, чирвилерин, зигьиндин, кьатIунрин, вердишвилерин ва алакьунрин дережа, битав къайда, яни система, я. Образование - инсандин марифатдин суфат я, ам мектебдин, обществодин ва халкьдин марифатдин ва культурадин таъсирдик кваз арадал къвезва, обществодин хийирдиз элкъвезва ва адан агалкьун жезва.

*Образованиди* гьукуматдин истемишунриз – ФГОС-риз жаваб гана кIанзава. ФГОС – гьукуматдин истемишунрин, уьлчмейрин кIватIал я, абур 5 кIелзавайдаз умуми, юкьван пешекарвилин, вини пешекарвилин образование, алава образование гудайла ишлемишда. Умуми мектебда ФГОС-дин элячIуни муаллимдивай вичин кIвалахда ишлемишдай образованидин программада кхьин, а программада гзаф фикир аялар инсанпересар ва ватанпересар, халкьдин медениятдал амалзавай инсанар, чIуру амалар квачир ва демокатический гьукуматдин къанунрин рекье авай гражданар яз, тербияламишуниз гуда.

Образованидин къанунда кхьенвайвал, Россиядин гьукуматди образованидин гьакъиндай тухузвай сиясатдин бинеда ихьтин истемишунар ава: мектебди аялриз тайин тир образование гун; гьар са аялдин образование къачудай ихтияр чIур тавун; образование мергьяматлуди хьун; образование илимдихъ галаз алакъалуди (светский образование), гьахълувал ва ихтиярар хуьзвайди (демократичкеский образование) хьун; уьлведа образование къачудай чка битавди хьун ва мсб.

**«Лезги литература» учебный предметдин умуми характеристика**

Дагъустан республикадин умуми образованидин мектебдин V-IХ классра хайи (лезги) литература, кьилди предмет яз, чирзава.

Лезги литературади халкьдин ацукьун-къарагъун, майишат, тарих ва культура, музыка ва искусство, психология ва философия къалурзава. Милли литература чирун V-VII классра халкьдин мецин эсерар, абурукай яз «Шарвили» эпосни, чирунилай эгечIзава.

V-IХ классра кIелун теклифзавай предмет литературадин аялрин яшдив кьадай метлеблу, къиметлу ва гуьзел эсеррикай: шииррикайни гьикаяйрикай, поэмайрикайни повестрикай, романрикайни драмайрикай ибарат я. Ам кьве чкадал пай жезва:

1) V-VII классра - литературадин эсерар кIелун;

2) VIIIIХ классра - хайи литературадин битав курс чирун.

V-IХ классра аялри юкьван асиррин зарийрин (К. Мелик, М. Къемер, Я. Эмин,

Кь. Саид, Е. Эмин ва мсб), ХХ асирдин (С. Сулейман, Н. Шерифов, Х. Тагьир,

А. Фетягьов, Къ. Межидов ва мсб.) ва ХХI асирдин зарийрин эсерар кIелзава ва чирзава.

Художественный эсерар чирунихъ галаз санал аялри литературадин тарихдикай ва литературадин критикадикай малуматар, литературадин думанар-терминар (*гекъигун, драма, гьикая, комедия, метафора, повесть, роман, эпитет ва мсб*.) чирда.

 Художественный литература аялрин чIал ачухарзавай ва девлетлу ийизвай, инсанрихъ галаз рахаз чирзавай, культура хкажзавай ва аялдин личность арадал гъизвай гужлу алат я.

Лезги литературадин чешнелу программа алай девирдин илимдинни методикадин истемишунрал – темадин, тарихдин ва галай-галайвилин битаввилел бинелу хьанва.

**Учебный предмет «Лезги литература» чирунин кьилин мурад:**

V-IХ классра хайи литература чирунин кьилин мурад ихьтин месэлайрикай ибарат я: **\*** савадлу, руьгьдин жигьетдай тамам, вилик фенвай, уьмуьрда активнидаказ иштиракзавай, мергьяматлу, жумарт, жемиятда дуьз алакъаяр кутIуниз ва хуьз алакьдай инсан тербияламишун, гьахьтин инсан арадал гъун;

**\*** аялрин акьул ва кьатIунар ва гегьеншарун, абуруз чпин алакьунар къалурдай рекьер жагъуриз, мурадар ва къастар кьилиз акъудиз чирун;

**\*** литературадин кьилин эсерар кIелиз, чириз ва анализ ийиз чирун, абурун хъсан-писдай кьил акъудиз вердишарун, эсердин къурулушдинни мана-метлебдин битаввал аннамишиз чирун;

**\*** художественный литература – чIалан устадвал-искусство тирди, искусство яшайишдихъ галаз сих алакъда авайди чирун;

**\*** художественный эсер кIелиз, суьгьбетиз, аннамишиз, анализ ийиз явашяваш, классдилай классдалди истемишунар хкажиз, чирун;

**\*** кIелай эсердиз хас кьетIенвилер аннамишун, абур анализ авун, абуруз талукь жуван фикирар, веревидер ва къимет арадал гъун;

**\*** чирвилер къачуниз талукь умуми месэлаяр (жуван гьерекатдин мурад вуч ятIа тестикьарун, ам планламишун ва кьилиз акъуддай рекьер тайинарун, герек малуматар жагъурун ва абур веревирдун, жуьреба-жуьре ктабрикай, гафарганрикай ва Интернетдикай менфят къачун) гьялиз ва ишлемишиз вердишарун.

***«Лезги литература» предметдин къиметлу терефар.***

Инал сифте нубатда къейдна кIанзава: гьам чи милли мектебдин, гьам гьар са предметдин кьилин везифа пуд месэладикай-гьерекатдикай ибарат жезва: чирвилер гун; тербия гун; образование гун.

И пуд месэлани хайи литеатура чирунин карда лап важиблубур я. Нетижада аялриз V-IХ классра хайи литературадай гьихьтин чирвилер, ведишвилер ва алакьунар хьанатIа тайинарзава; образованидин дережа анжах аялди куьтягьай классди къалурзава; аялри къачузвай тербиядин дережа «хъсан» ва «пис» гафаралди куьтягьзава, анжах абурун кьиле ва рикIе вуч аватIа (тIебии илимдихъ инанмиш яни, ислам диндихъ инанмиш яни, вахабит яни ва мсб.) тайин жезвач.

 Литературадин образованиди аялдиз са жерге михьи мурадар ва къастар кьилиз акъудиз куьмек гузва:

\* намус михьи, къени фикирар ва мурадар авай, экуь ва азад гележегдихъ ялзавай, инсаниятдиз хийирлу затIар теснифиз кIанзавай тамам кас-личность тербиияламишун;

\* кIвале, жемиятда ва дуьняда кьиле физвай гьерекатрин жаваб гуз алакьдай, ватандин гражданиндин гьисс авай ва жавабдарвал вичин хивиз къачуз алакьдай инсан тербияламишун;

\* гьакъикъадиз ахлакьдинни марифатдин вилерай килигдай ва дуьз къимет гудай, инсанрин арада авай алакъаяр мадни михьибур ва гуьрчегбур хьана кIанзавай; гьахьтин чешнеяр литературадин эсеррай жагъурдай инсан тербияламишун;

\* литература чирун регьят авун патал аял яратмишунин кIвалахдив мукьва авун, адан алакьунар ва вердишвилер вилик тухун ва гегьеншарун.

 V-IХ классар патал Лезги литературадин чирвилерин программа чешне патал сифте яз туькIуьрнава. Адан бинеда алатай йисара басмадай акъатай программаяр, муаллимрин, алимрин, методистрин ва зарийрин тежриба, фикирар ва меслятар ава. Теклифзавай программа гъавурда твадай чарчикай, пуд паюникай, гьар пайни пуд параграфдикай ибарат хьанва:

**I.** Аялриз V-ХI классра хайи литературадай гудай чирвилер:

1) Аялриз V-IХ классра хайи литературадай гудай чирвилерин мана;

2) V-IХ классра аялрин гьерекатар;

3) V-IХ классра аялри къачудай чирвилерин дережа.

 **II.** Чирвилер тешкилдай рекьер:

1) Чирвилер гудай эсеррин тартиб;

2) Чирвилер ахтармишдай рекьер;

3) Классдилай къеце тухудай кIвалах.

**III.** Аялриз чирвилер гуз куьмекдай рекьер:

1) Техникадин алатар ва абур патал тадаракар;

2) Илимдинни методикадин литература;

3) Аялрин чирвилериз, алакьунриз ва вердишвилериз къимет гудай уьлчмеяр. Чешнедин программадин сад лагьай паюнин сад лагьай параграф «Аялриз V-IХ класра хайи лиературадай гудай чирвилер» 2 паюникай ибарат хьанва: Лезги литературадин эсерар ва Дагъустандин литературадай къачунвай эсерар. Абурун бинеда V-IХ классар патал гьукуматдин уьлчмеяр (2007-йис), Лезги ва Дагъустандин литературайрин чирвилерин программаяр (2012-йиc) ава. Теклифзавай чирвилерин программа тахминанди я, адал бинелу хьана, гьар са муаллимди вичин кIвалахдин программа теснифда.

**Учебный планда «Лезги литература» учебный предметдин чка**

Юкьван школадин V - IX классра «Лезги литература» учебный предмет чирун патал 238 сят чара авунва:

5 – классда 34сят (гьафтеда 1 сят, 34 кIелунин гьафте),

6 – классда 34 сят (гьафтеда 1 сят, 34 кIелунин гьафте),

7 – классда 34 сят (гьафтеда 1 сят, 34 кIелунин гьафте),

8 – классда 34сят (гьафтеда 1 сят, 34 кIелунин гьафте),

9 – классда 34 сят (гьафтеда 1 сят, 34 кIелунин гьафте).

**УЧЕБНЫЙ ПРЕДМЕТ «ЛЕЗГИ ЛИТЕРАТУРА» ЧИРУНИН ПРОГРАММАДИН МАНА**

**5 – КЛАСС**

**Халкьдин мецин эсерар.** Лезги халкьдин мецин эсеррикай суьгьбет. Аялриз чидай, абуру сифтегьан классра к1елай махар, кьисаяр, манияр рик1ел хкун. Аялар халкьдин мецин эсерар авай ктабрихъ галаз танишарун.

**Махар:** «Вафалу дустар», «Пачагь хьайи яц». Лезги халкьдин махар ва абурун жуьреяр. «Вафалу дустар» махуна халис дуствал къалурун. Кьилин игитар тайинарун ва абурун къаматар ачухарун. «Пачагь хьайи яц» махуна ахмакьвал ва къанихвал негь авун. Махунин кьилин фикир ва художественный кьетIенвилер. Махар туькIуьр хьунин къайда. Абурун темаяр ва кьилин фикирар. Игитрин арада авай алакъаяр сад-садав гекъигун. ЧIалан кьетIенвилериз фикир гун.

**Къаравилияр.** «Вишришар» къаравилида тапархъан шагьмураданни исламан къаматар. Къаравилидин кьилин фикир. Мисалар мисалра хайи халкьдиз, ватандиз авай кIанивал къалурун, темпелвал ва алчахвал негь авун. Душманриз акси женг тухуникай, зегьмет чIугуникай, девлетлувиликайни кесибвиликай, дуствиликайни юлдашвиликай халкьдин мисалар. Факай мисалар. Мисалрин чIалан гуьрчегвал. Мисалрай халкьдин акьул, камал акун. Мисалрин дуьм-дуьз ва куьчуьрмишнавай мана. МискIалар. МискIалра халкьдин акьул, фагьумлувал, яратмишдай алакьун. МискIалрин художественный кьетIенвилер.

**Литературадин махар.**

**Межид Гьажиев.** «Гъалиб хьайи кфил». Заридин «Гъалиб хьайи кфил» махуна кьуьзуь чубан Юсифан къамат. кицIин вафалувал. дагъвидивай 10 азадвални ватан къакъудиз кIан хьайи душманар негь авун. махунин художественный кьетIенвилер. **XVIII–XIX асиррин литературадай.**

**Кьуьчхуьр Саид.** «Чубарук», «Аквазвач заз». Заридин уьмуьрдикай ва эсеррикай куьруь малуматар. «Чубарук» шиирда тIебиатдин шикилар. шиирдин кьилин фикир. адан чIалан кьетIенвилер: ранг ядай гафар ва рифмаяр. «Аквазвач заз» шиирда заридин кьилел атай бедбахтвал къалурун. Ханарин зулумдиз акси фикирар. Эсердин художественный кьетIенвилер

**Мазали Али. «Ватан».** Заридин уьмуьрдикайни яратмишунрикай куьруь малуматар. «Ватан» шиирдай кирамдиз хайи хуьр рикIивай кIанзавайди акун. ватандихъ авай муьгьуьббат къалурзавай ранг ядай гафар. шиирдин кьилин мана. **Eтим Эмин.** «Билбил», «ХупI ярашугъ я!» Заридин уьмуьрдикайни яратмишунрикай куьруь малуматар. «Билбил» шиирдин тема. Билбилдин къамат ачухарзавай чIалан такьатар. эсердин кьилин фикир. «ХупI ярашугъ я!» Шиирда яшайишдин шикилар, вуч квез ярашугъ ятIа, тайинарун. шиирдин чIалан къешенгвал.

**СтIал Сулейман.** «Судуяр», «Итимвал хъсан я». Заридин уьмуьрдикайни яратмишунрикай куьруь малуматар. «Судуяр» шиирда дуванбегрин къаних суфатар къалурун. Ранг ядай гафарин куьмекдалди абурун амалдарвал, фендигарвал ачухарун. Шиирдин чIал гуьрчегзавай такьатар. «Итимвал хъсан я» шиирдин кьилин фикир ачухарун. С. Сулейманан эсеррин куьмекдалди алатай замана чи девирдив гекъигун.

 **Нуредин Шерифов:** «Авани?» «ЭкъечIа!». Шаирдин уьмуьрдикайни яратмишунрикай куьруь малуматар. «Авани?» ва «ЭкъечIа!» шиирра кесиб халкьдиз вичин азадвал патал женг чIугуниз эвер гун. Шииррин къурулуш ва чIалан такьатар абурун манадихъ галаз кьун. шииррин кьилин фикирар. С. Сулеймананни Н. Шерифован яратмишунрин мукьвавал.

**Ахцегь Гьажи:** «Рабочидин чар». «Рабочидин чар» шиирда виликдай бакудин рабочийрин агъур гьал. Шаирди Баку хьтин еке шегьердиз «зиндан» ва «гъурбат» лугьун. шиирдин кьилин фикир ва чIалан такьатар. Дагъустандин литературадай.

**Дагъустандин халкьарин литературайрикай куьруь малуматар.**

 Абурун т1вар-ван авай векилар ва чIехи эсерар. Кьилин темаяр ва кьарагъарзавай месэлаяр.

**ЦIадаса Гьамзат:** «Филни цегв». Заридин уьмуьрдикайни яратмишунрикай куьруь малуматар. «Филни цвег» басняда вичин къуватдихъ инанмиш филдин лавгъавал. гъвечIи цекврен викIегьвал, эсердин кьилин фикир. «Вуж акьуллу ятIа, гьам гъалиб жеда», – мисалдин мана ачухарун.

**Азиз Иминагъаев:** «Фяледин уьмуьр», «Зулум куьтягь хьана». Заридин уьмуьрдикайни яратмишунрикай куьруь малуматар.

Вилик девирда фялейрин бахтсуз кьисмет: агъур зегьмет, каш-мекь, ихтиярсузвал. абур хузаинри, десятникри истисмар авун. Шаирди фялейриз азадвал патал женгиниз эвер гун. «Зулумар куьтягь хьана» шиирда инкъилабдикай хабар гун, фялеяр зулумдикай хкатунал шадвал авун. Эсеррин художественный такьатар ва кьилин фикир.

**ХХ-ХХI асиррин литературадай.**

**Хуьруьг Тагьир:** «Малла Иса». Заридин уьмуьрдикайни яратмишунрикай куьруь малуматар. Куьгьне заманда кесибрин гьал, мавгьуматди халкь вичин зунжурралди арушун. поэмада малла исадин къамат. малла исадинни кечмиш хьайи шерифан папан арада хьайи рахун ва поэмада адан метлеб. фекьидин къанихвилиз кесибри гайи жаваб. поэмадин эхиримжи бендерихъ авай метлеб.

Поэмадин кьилин фикир, игитрин къаматар, художественный кьет1енвилер.

**Алибег Фетягьов.** «Риза». Заридин уьмуьрдикайни яратмишунрикай куьруь малуматар. «Риза» гьикаяда етимдин кьисмет. гьикаядин кьилин къаматар. ЦIийи уьмуьр, цIийи къурулуш мягькемарун патал женгиниз 12 экъечIнавай халкьдин баркаллу зегьмет, уьтквемвал ва ватанпересвал. Гьикая кхьинин тегьер ва чIалан къешенгвал.

**Шагь-Эмир Мурадов.** «Базар-дуьзуь», «ТIурфан». Заридин яратмишунрин рекьикай куьруь малуматар. «Базар-дуьзуь» ва «ТIурфан» шиирра хайи тIебиатдин шикилар, жегьилри дагьдин кукIушар муьтIуьгъарун. шииррин кьилин фикирар ва чIалан кьетIенвилер.

**Забит Ризванов.** «Диде, кIвал ва чуьнгуьр», «самур». Заридин шиирра диде, хайи ватан кIан хьунин гьиссер. шииррин кьилин фикирар, туькIуьр хьун ва чIалан такьатар.

**Алирза Саидов.** «Ашукь яз хьурай». Заридин уьмуьрдикайни яратмищунрикай куьруь малуматар. шиирдин мана ва ам туькIуьр хьунин тегьер. кьилин фикир ва художественный кьетIенвилер. Ватанпересвилин гьиссер къалурзавай такьатар. Шаирдин фикирар гьакъикъатдихъ галаз кьун. **Жамидин.** «Чинерар», «Лавгъа фере». Заридин уьмуьрдикайни яратмишунрикай куьруь малуматар. «чинерар» шиирдин мана-метлеб, чIалан такьатар ва кьилин фикир. «Лавгъа фере» баснидин мана-метлеб.

**Ханбиче Хаметова.** «Ватан». Хайи ватандин шикилар ва агалкьунар, абур инсанриз кIан хьун. Шаирди вичин эсерда къалурзавай гьерекатар алай йикъан гьаларихъ галаз гекъигун.

**Мердали Жалилов.** «Фу». Заридин уьмуьрдикай ва яратмишунрикай куьруь малуматар. Поэмада фу халкьдин девлет, суфрадин шагь тирди тестикьарун. Фаз гьуьрметдай адетдин къиметлувал винизх хкажун. Поэмадин кьилин мана, художественный кьетIенвилер ва къешенг чIал.

**Абдул Фетягь.** «Дурнайрин аваз». «Дурнайрин аваз» гьикаяда инсанрин ислягь зегьмет. Дяведин йисар рикIел хкун. Мустафадин къамат. Гьикаядин кьилин мана ва художественный кьетIенвилер.

**Седакъет Керимова.** «Каруяр». Гьикаяда къушарин яшайиш, гьерекатар ва амалар. Гьикаядин кьилин фикир. Гьикаядин ч1ал.

**Арбен Къардаш.** «Гуьзел Баде». Шиирда яшлу инсандиз гьуьрмет авун. Дагъларин хъсан адет хуьн. Шиирдин чIал: дерин гьиссер къалурун патал ишлемишнавай такьатар. эсердин кьилин фикир.

**Дагъустандин литературадай.** Дагъустандин халкьарин ХХ-ХХ1 асиррин литературайрикай куьруь малуматар. Бажарагълу векилар ва кьилин эсерар. **Абумуслим Жафаров.** «Лувар квай зиянкар». Заридин уьмуьрдикайни яратмишунрикай куьруь малуматар. Повестда тIебиатдин гуьрчег шикилар. Хайи тIебиат къалурунин карда заридин чIалан устадвал. Ихтилатчидин гьунар. ТIебиат кIан хьун виридан буржи тирди ачухарун. Гьикаядин кьилин фикир ва художественный кьетIенвилер.

**Мегьамед-Султан Ягьяев.** «Салават». Заридин уьмуьрдикайни яратмишунрикай куьруь малуматар. Повестда тамуз фейи гадаяр, Расулни Мурад, сурун къванерал дуьшуьш хьун. Абдурагьман бубади партизанрин дестедин жегьил разведчик салават рикIел хкун. Салаватан къилихар, гьерекатар ва къамат ачухарун. повестдин чIал ва кьилин фикир.

 **Юсуп Хаппалаев.** «Самурдин къерехрив». Дагъустан ва Азербайджан, абур СССР-дик квай стха республикаяр тирла, алакъаяр тайинарун. Шиирдин чIал ва кьилин фикир тайинарун.

**Литературадин теория**

Литературадин мах. Кьиса. Миф. Къаравилияр. Гекъигунар. МискIал. Эпитет. Олицетворение. Лирика. Метафора. Басня. Композиция. Метафора. Повесть. Сюжет ва композиция.

**Аялри хуралай чирна кIанзавай эсерар:**

***Саид Кь.*** *«Чубарук».*

***Али М.*** *«Ватан».*

***Эмин Е.*** *«Билбил».*

***Сулейман С****. «Судуяр».*

***Ризванов З.*** *«Самур».*

 ***А. Фетягь.*** *«Дурнайрин аваз» (аялри хкягъай са чIук).*

**Аялри классдилай къеце кIелна кIанзавай эсерар ва ктабар:**

*Лезгийрин поэзиядин антология.*

*Лезги халкьдин махар.*

*Лезги халкьдин мисалар ва мискIалар.*

*Хьана кьван, хьанач кьван...*

***Гьажиев М.*** *«Дагълара».*

***Гьуьсейнов И****. «Шиирар».*

***Етим Эмин.*** *«Хкягъай эсерар».*

***Жамидин.*** *«Са кIус хъвер».*

***А. Къардаш.*** *«Пешапа».*

***Лезги Нямет.*** *«Шиирар».*

***Межидов Къ.*** *«Дагъларин аялар».*

***Межидов А.*** *«Шиирар».*

***Меликмамедов М.*** *«Шиирар».*

 ***Мурадов Ш-Э.*** *«Дустар я чун вири».*

***Нагъиев Ф.*** *Шиирар.*

 ***Ризванов З.*** *Шиирар.*

***СтIал Сулейман.*** *Экуьнин гъед.*

 ***Хуьруьг Тагьир.*** *Хкягъай эсерар.*

***Шабатов Ш.*** *Шиирар.*

***Шихвердиев М.*** *Экуьнин ярар.*

 ***Абу-Бакар А.*** *Гьикаяяр ва повестар.*

 ***Дадашев М.*** *Шиирар.*

***Гьамзатов Р.*** *Шиирар ва поэмаяр.*

***Хаппалаев Ю.*** *Шиирар ва поэмаяр.*

***Ягьяев М-С.*** *Гьикаяяр ва повестар.*

**Аялри алава яз кIелна кIанзавай эсерар:**

 **Махар:** «Къаридиз куьмек гайи къушар», «Тапан кьин кьур жанавур».

**Малик Гьажиев.** «Пачагь хьайи лам». «Квасади кутур цикIен».

**Зегьметдикай мисалар.**

**ТIебиатдикай мискIалар.**

**Шагьабудин Шабатов.** «Зул».

 **Гьажифенди Ильясов.** «Кепекдик квачир ихтилат».

**Кь.Саид**. «Лянет».

**Чепиви Навруз.** «Бязибуруз килигна зун».

**Абдулагъа Ашурагъаев.** «Игитдин къамат».

 **М.Али.** «Жегьилриз тавакъу».

 **Е. Эмин.** «Тумакь яц», «Къах тIуьр кац», «КIекрез».

**Шихнесир Къафланов**. «Уьмуьрдал вун ашукь ятIа».

**С.Сулейман.** «Фекьияр», «Девлетлуяр, чиновникар».

**Насруллагь Нури.** «Играми шаир Сулейманаз».

**Н.Шерифов.** «Азадвал».

**Гуьзеля Гьасанова.** «Чи тIвар вине кьан, лезгияр!

**ЦI.Гьамзат.** «Маймунни харат устIар», «Меци кьилел бала гъида». **Мегьамед-Эфенди Османов.** «Къумукьрин адет».

**Х.Тагьир.** «Ахцегьар», «Багълара».

**Айна Шалбузова.** «Дидеди – хциз».

**А.Фатахов.** «Зулун йиф».

**Абдурагьман Межидов.** Цумурар.

**Абидин Камилов.** «Зулун шикилар».

**Ш.-Э.Мурадов.** «Азиз Сулейман».

**Саидмет Самури.** «Дагълар».

**Гьажибала Къазиев.** «Къуруш».

**З.Ризванов.** «Паласа», «Гатфар».

**Седакъет Керимова.** «Цуьквер».

**Эйваз Гуьлалиев.** «Ша Чархидал».

**А.Саидов.** «Дагъви я зун».

**Лга Энвер.** «Хва я уьткем!»

**Мегьамед Агъа.** «Медалар алай кицI», «ШапIа».

**Къ. Рамазанов.** «Баркаван Самур», «Зи манияр».

**А. Межидов.** «Багьа я», «Гьевес».

**Кьасум Фаталиев.** Зарафатдин шиирар.

**Исмихан Къадимов.** «ТIебатдин сегьне».

**Нурудин Насруллаев.** Зарафатдин кьисаяр.

**Х.Хаметова.** «Стхадиз кагъаз».

**Назир Мирзоев.** «Къизилдин хтар» (повестдай чIук).

**Омар Гьуьсейнов.** «Ватан».

**Ибрагьим Гьуьсейнов.** «Лезгистанда мелер ава».

**М.Жалилов.** «Зи чил», «Авач гьунар, чIехи жафа галачиз».

 **Айнар Султанова.** «Зун лезги я!»

 **М.Алимов.** «Куьв гекъигин?»

 **Мукаил Агьмедов.** «Хайи хуьр».

**Эльмира Севзиханова.** «Дидедин мани», «Рагъ».

 **А.Фетягь.** «Зи лезги чIал».

 **Замир Мегьамедов.** «РикIе туна, хуьда за вун, лезги чIал».

**Тажидин Агьмедханов.** «Ачкар», «Жейран».

**Назир Гуьлметов.** «Дагъ далу я лезгидин».

**А.Къардаш.** «Диде», «ЧIехи бубадин сес».

**Фейзудин Нагъиев.** «Пуд мани».

**Гуьлжагьан Мисриханова.** «Ватандин хва».

**Ражадуллагь Салманов.** «Савадлу хьухь, инсанар!»

**Анварбег Култаев.** «Хайи чилин нефес», «Дустар», «Гъетер».

**Муса Мегьамедов.** «Тапус».

**Юсуф Хаппалаев.** «Самурдин къерехрив».

**ЮКЬВАН ШКОЛАДА «ЛЕЗГИ ЛИТЕРАТУРА» ПРЕДМЕТ ЧИРУНИН КАРДА ВИЛИВ ХУЬЗВАЙ НЕТИЖАЯР**

Юкьван классра предмет «Лезги литература» чирун патал аялриз агъадихъ галай хсуси цIийивилер чир хьун лазим я.

Программади юкьван школа куьтягьзавай аялар агъадихъ галай личностдин (хсуси), метапредметрин (предметрин алакъада авай алакъайрин) ва предметрин нетижайрин алакьунрал таъминарзава.

**Хсуси (личностдин) нетижаяр**

- жуван ватандин, халкьдин тарихдихъ, ч1алахъ, культурадихъ, литературадихъ ва искусстводихъ галаз мукьувай таниш жез, абурал дамахиз; - к1елай эсердин игитдин кьисметдиз, алакьунриз, къаматдиз фикир гуз ва къимет гуз;

- эсердин игитрин амалриз, ахлакьдиз, гьерекатриз фикир гуз, абур халкьдин культурадив гекъигиз;

- жув эсердин игитрив гекъигиз, абурун чкадал вичи вуч ийидайт1а тайинариз, жуван дережа хкажиз;

 - эсердин тема, важиблу месэла, сюжет ва композиция тайнариз;

 - вичин фикирар дуьз ц1арц1е тваз, ачухдаказ лугьуз ва кхьиз алакьун лазим я.

– интернетдин сетдай информация жагъурдайла чIехибурун (муаллимрин, диде-бубайрин, къанундалди тестикьарнавай векилдин) куьмекдалди информациядин хатасузвилин къайдаяр вилив хуьн;

– чирвилер къачунин тапшуругърив кьурвал, текстинин, видеодин, графикадин, информация анализ ийиз ва арадал гъиз чир хьун;

– алава чирвилер къачун патал аялрив литературадин илимдин ктабар, ТСО-дин тадаракар ва Интернет ишлемишиз тун.

**Метапредметдин нетижаяр**

 Юкьван школада «Лезги литература» учебный предмет чирунин нетижада аялриз **умуми кьатIунрин (познавательный) гьерекатар** арадал гъида:

 **базадин логикадин гьерекатар:**

 – темадиз, кьилин фикирдиз, жанрдиз килигна, эсерар гекъигун, эсер ва адан автор сад-садав гекъигун, эсерар гекъигунин делилар тайинарун, тешпигьвилер тайинарун;

– автордиз талукьвилин ва жанрдин жигьетдай эсерар сад авун;

– эсерар жуьрейриз-дережайриз паюн патал кар алай лишанар тайинарун, эсерар темайриз, жанрайриз ва жуьрейриз килигна кьилдин дережайриз чара авун;

 – эсердин сюжет (композиция) веревирд ийидайла, къайдадив кьурвилер ва аксивилер жагъурун, сюжетдин вакъиайрин галай-галайвилер чIур хьанвай чкаяр гуьнгуьна хтун, эсердин метлебдикай куьрелди умуми фикирар малумарун, тайинарнавай къайдада эсердикай жуван фикирар-къейдер лугьун (кхьин);

– теклифнавай къайдадин бинедаллаз чирвилерин тапшуругъ гьялун патал информация бес тежезвайвилин делил винел акъудун;

– план туькIуьрдайла, игитрин амалриз къимет гудайла, кIелай текст ихтилат хъийидайла фольклордин, художественный текстинин сюжетда агьвалатрин алакъаяр тайинарун;

**базадин ахтармишунрин гьерекатар:**

 – муаллимди теклифнавай суалрин бинедаллаз объектдин (агьвалатдин) гьакъикъи ва жуваз кIандай хьтин гьалдин арада авай алакъайрин чаравалтафаватлувал тайинарун;

 – муаллимдин куьмекдалди макьсад лугьун, объектдин, агьвалатдин, гьалдин дегишвилер пландик кутун;

 – тапшуругъ кьилиз акъудунин са шумуд къайда-жуьре сад-садав гекъигун, теклифнавай кьетIенвилерихъ галаз гзафни гзаф кьазвай къайда хкягъун;

– теклифнавай пландай тежриба ва чирзавай объектдин кьетIенвилер, объектрин арада авай алакъаяр тайинарунин рекьяй регьят ахтармишунар кьиле тухун;

 – баянар, фикирар къайдада тун ва, кьиле тухвай ахтармишунрин (тежрибадин, дережайриз паюнин, гекъигунрин) нетижайрин бинедаллаз гьакъикъи делилар гилигуналди, абур мягькемарун;

– гьерекатар, вакъиаяр ва абурун судурар и ва я маса тешпигь дуьшуьшра еримлу хьунухь мумкин тирвиликай виликамаз малумарун;

**информациядихъ галаз кIвалах:**

– информация къачудай чешме хкягъун;

 – къалурнавай къайдадин бинедаллаз теклифнавай чешмедай ачухдаказ ганвай информация жагъурун;

– жувавай кьилди ва я муаллимди теклифнавай ахтармишунин къайдадин бинедаллаз якъин ва якъин тушир информациядай кьил акъудиз хьун;

– интернетдин сетдай информация жагъурдайла чIехибурун (муаллимрин, диде-бубайрин, къанундалди тестикьарнавай векилдин) куьмекдалди информациядин хатасузвилин къайдаяр вилив хуьн;

 – чирвилер къачунин тапшуругърив кьурвал, текстинин, видеодин, графикадин, сесерин информация анализ ийиз ва арадал гъиз чир хьун;

 – информация къалурун патал жува схемаяр, таблицаяр арадал гъун.

Юкьван школада кIелунин йисан эхирда аялрик **коммуникативный** умуми чирвилер къачудай амалар акатда:

**малуматар (рахунар-алакъаяр):**

– таниш чкада жезвай рахунрин, рафтарвилерин шартIарив кьурвал, фикирар кьабулун ва къайдада тун, жуван гьиссер лугьун;

 – жувахъ галаз рахазвайдаз гьуьрмет авун, суьгьбет ва дискуссия (гьуьжет алай месэла) кьиле тухунин къайдаяр вилив хуьн;

– жуьреба-жуьре фикирар-зендер аваз хьун мумкин тирди хиве кьун, кьабулун;

– жуван фикир эдеблудаказ ва делилламишна лугьун;

– вилик эцигнавай тапшуругъдив кьурвал рахаз чир хьун;

– мецелди лугьудай ва кхьенвай къайдадин текстер арадал гъун (гафаралди са затIунин шикил къалурун, фикирар малумарун, ихтилатун);

 – халкьдин вилик кIелдай гъвечIи текст гьазурун;

– кIелдай текстиниз талукь яз шикилар, суьретар хкягъун.

 Юкьван школада кIелунин йисан эхирда аялрик **регулятивный** умуми чирвилер къачудай амалар акатда:

**жува-жуваз тешкилун:**

 – кIелунин, чирвилер къачунин везифаяр кьилиз акъудунин карда нетижа къазанмишун патал жуван гьерекатар, амалар пландиз къачун;

– хянавай гьерекатар галай-галайвал къайдада тун; жува-жувал гуьзчивал тухун;

– чирвилер къачунин карда жезвай агалкьунрин ва я гуьгъуьна амукьунин (макьсаддив агакь тавунин) себебар тайинарун;

 – гъалатIар арадай акъудун патал чирвилер къачунин карда жуван гьерекатрал амал авун.

**Санал кьиле тухузвай кIвалах:**

 – пландик кутунин, галай-галайвал гьар са кам ва абуруз талукь муддат тайинарунин жигьетдай теклифнавай форматдин бинедаллаз, куьруь вахтунда ва яргъалди кьилиз акъуддай (коллективный крара, тапшуругъра иштиракун фикирда кьуна, кьилди жува кьилиз акъуддай) мурадар къайдаламишун;

– саналди ийизвай кардин макьсад кьабулун, макьсаддив агакьун патал саналди гьар са гьерекат, кам тайинарун: ролар паюн, меслятдал атун, саналди ийизвай кIвалахдин гьерекатар ва нетижаяр веревирд авун;

– кьиле акъвазуниз, тапшурмишай кар кьилиз акъудиз, муьтIуьгъ жез гьазур тирди къалурун;

 – умуми кIвалахдай жувал гьалтзавай пай жавабдарвилелди тамамарун;

– умуми нетижадик жуван кутур паюниз къимет гун;

– теклифнавай чешнейрин куьмекдалди саналди тир проектрин тапшуругъар тамамарун

 **гужлу гьиссерин интеллект (акьул):**

 – алакьунар артмишун, хсуси гьиссер кьат1униз хьун, абур кьиле тухун; гужлу гьиссерин себебар дуьздал акъудун; художественный литературадай мисалар гъиз, жув масадал чкадал эцигун, масадан ниятрин, себебрин гъавурдик кваз хьун.

**Предметдин нетижаяр**

**5 –класс**

– жуван Ватан – Россия, гъвечIи ватан багьа хьунин гьиссер, хайи чIал, Россиядин Федерациядин тарих ва меденият чирунин ашкъи арадал атун, жемятдин медениятдин арада авай алатай ва алай девиррин тIебии алакъайрин гъавурда аваз хьун;

– эсердин тема ва кьилин мана тайинариз хьун, литературадин жанрайрин гъавурдик хьун;

– кIелай ва чирай эсер вакъиайриз, чIукариз паюн;

– кIелзавай эсердин вакъиайрин арада авай вахтунин ва себебринни нетижайрин алакъаяр тайинарун;

– кIелзавай эсердин текстинай гекъигунар, эпитетар, метафораяр ва маса ранг ядай гафар жагъурун, предложенида абурун метлеб ачухарун;

 – эсердин игитдин характеристика туькIуьрун;

– художественный, илимдин асант ва газетрин таниш текстер дуьздаказ ва зарбдиз кIелун;

– хуралай чирнавай художественный эсерар устадвилелди кIелун;

– гъвечIи эпический эсердай ва я эпический эсердин чIукунай изложение (хуралай ва кхьена) теснифун;

– литературадин эсердин игитдикай хуралай ва кхьена суьгьбетун;

 – гъвечIи эпический эсердин ва я эпический эсердин чIукунин план туькIуьрун;

– кIелнавай литературадин эсердикай, искусстводин килигай эсердикай фикирар лугьун ва къиметар гун;

 – литературадин учебный пособие ва кIелай ктабра ганвай малуматрикай, къейдерикай ва алавайрикай менфят къачун.

**ТЕМАТИКАДИН ПЛАНИРОВАНИЕ**

**5 – КЛАСС**

Вири – 34сят

Эсерар кIелуниз – 25 сят

ЧIал гегьеншаруниз – 5 сят

Классдилай къеце кIелай эсеррикай суьгьбетриз – 4сят.

|  |  |  |  |  |
| --- | --- | --- | --- | --- |
| **№** | **Тематикадин блок,****раздел** | **Программадин кьилин мана** | **С.кь.**  | **Аялрин кIвалахдин кьилин жуьреяр** |
| 1 | **ГЬАХЬУН** | Литературадин теория. Ч1ал. Дидедин ч1ал. Литература. Художественный литература. Литературадин ч1ал. | 1 | Художественный литературадин мана-метлеб чир хьун. Художественный эсер кIелуни инсандин руьгьдин девлет артухарун, культура хкажун. Хайи литература учебный предмет я. Литературадикай, гафунин искусстводикай хьиз, сифте баянар гун. |
| 2 | **ХАЛКЬДИН МЕЦИН ЭСЕРАР. МАХАР** | **«Вафалу дустар»,****«Пачагь хьайи яц».** *Литературадин теория* Махар. Махарин жуьреяр. Кьиса. Миф. *Алава кIелун патал* «Къаридиз куьмек гайи къушар», «Тапан кьин кьур жанавур». *Классдилай къеце к1елдай эсерар ва ктабар.* Лезги халкьдин махар | 3 | Лезги халкьдин махар ва абурун жуьреяр. **«Вафалу дустар»** махуна халис дуствал къалурун. Кьилин игитар тайинарун ва абурун къаматар ачухарун. **«Пачагь хьайи яц»** махуна ахмакьвал ва къанихвал негь авун. Махунин кьилин фикир ва художественный кьетIенвилер чир хьун. Махар туькIуьр хьунин къайда. Абурун темаяр ва кьилин фикирар. Игитрин арада авай алакъаяр садсадав гекъигун. ЧIалан кьетIенвилериз фикир гун. |
| 3 |  **КЪАРАВИЛИЯР** | **«Вишришар»***Литературадин теория* Къаравилияр. *Алава кIелун патал* «Квасади кутур цикIен». | 1 | **«Вишришар»** къаравилида тапархъан Шагьмураданни Исламан къаматар ачухарун. Къаравилидин кьилин фикир тайинарун. |
| 4 | **МИСАЛАР** | **Мисалар**Мисалар. Гекъигунар. *Литературадин теория*Мисалар. Гекъигунар.*Алава к1елун патал*Зегьметдикай мисалар. *Классдилай къеце к1елдай эсерар ва ктабар*Лезги халкьдин мисалар ва мискIалар. | 1 | Мисалра хайи халкьдиз, ватандиз авай кIанивал къалурун, темпелвал ва алчахвал негь авун. Душманриз акси женг тухуникай, зегьмет чIугуникай, девлетлувиликайни кесибвиликай, дуствиликайни юлдашвиликай халкьдин мисалар. Факай мисалар. Мисалрин чIалан гуьрчегвал. Мисалрай халкьдин акьул, камал акун. Мисалрин дуьм-дуьз ва куьчуьрмишнавай мана. |
| 5 | **МИСКIАЛАР** | **МискIалар** *Литературадин теория* МискIал. Эпитет. Олицетворение. *Алава к1елун патал* Т1ебиатдикай миск1алар. Шагьабудин Шабатов. «Зул».**Проектдин к1валах: Лезги халкьдин мисалар ва миск1алар.** | 1 | МискIалра халкьдин акьул, фагьумлувал, яратмишдай алакьунар хьун. МискIалрин художественный кьетIенвилер чир хьун. |
| 6 | **ЛИТЕРАТУРАДИН МАХАР** | **Межид Гьажиев**«Гъалиб хьайи кфил». *Литературадин теория* Литературадин мах.*Алава кIелун патал*Гьажифенди Ильясов. «Кепекдик квачир ихтилат»*Классдилай къеце кIелдай эсерар ва ктабар*Хьана кьван, хьанач кьван… Гьажиев М. «Дагълара» | 1 | Заридин «Гъалиб хьайи кфил» махуна кьуьзуь чубан Юсифан къамат. КицIин вафалувал. Дагъвидивай азадвални ватан къакъудиз кIан хьайи душманар негь авун. Махунин художественный кьетIенвилер тайинарун. |
| 78 | **XVIII –XIX АСИРРИН ЛИТЕРАТУРАДАЙ** | **Кьуьчхуьр Саид** «Чубарук», «Аквазвач заз». *Литературадин теория* Эсердин тема. Эсердин кьилин фикир. *Алава кIелун патал* Кь. Саид. «Лянет». Чепиви Навруз. «Бязибуруз килигна зун». Абдулагъа Ашурагъаев. «Игитдин къамат». | 2 | Заридин уьмуьрдикай ва эсеррикай куьруь малуматар. «Чубарук» шиирда тIебиатдин шикилар. Шиирдин кьилин фикир. Адан чIалан кьетIенвилер: ранг ядай гафар ва рифмаяр. «Аквазвач заз» шиирда заридин кьилел атай бедбахтвал къалурун. Ханарин зулумдиз акси фикирар. Эсердин художественный кьетIенвилер. |
| **Мазали Али** «Ватан», «Кесибвал». *Литературадин теория* Лирика ва лирикадин игит. *Алава кIелун патал* М.Али. «Жегьилриз тавакъу» | 1 | Заридин уьмуьрдикайни яратмишунрикай куьруь малуматар. «Ватан» шиирдай кирамдиз хайи хуьр рикIивай кIанзавайди акун. Ватандихъ авай муьгьуьббат къалурзавай ранг ядай гафар. Шиирдин кьилин мана. |
| 8 |  **XVIII –XIX АСИРРИН ЛИТЕРАТУРАДАЙ** | **Етим Эмин** «Билбил», «ХупI ярашугъ я!». *Алава кIелун патал* Е. Эмин. «Тумакь яц», «Къах тIуьр кац», «КIекрез». Шихнесир Къафланов. «Уьмуьрдал вун ашукь ят1а». *Классдилай къеце к1елдай эсерар ва ктабар* Етим Эмин. Хкягъай эсерар. | 2 | Заридин уьмуьрдикайни яратмишунрикай куьруь малуматар. «Билбил» шиирдин тема ачухарун. Билбилдин къамат ачухарзавай чIалан такьатар къалурун. Эсердин кьилин фикир тайинарун. «ХупI ярашугъ я!» шиирда яшайишдин шикилар, вуч квез ярашугъ ятIа, тайинарун. Шиирдин чIалан къешенгвал къалурун. |
| 9 | **СтIал Сулейман.** «Судуяр», «Итимвал хъсан я». *Литературадин теория* Эпитет. Олицетворение. (Чирвилер гегьеншарун). Метафора. *Алава кIелун патал* С.Сулейман. «Фекьияр», «Девлетлуяр, чиновникар». Насруллагь Нури. «Играми шаир Сулейманаз», Эльвира Савзиханова «Рагъ». *Классдилай къеце к1елдай эсерар ва ктабар*СтIал Сулейман. «Экуьнин гъед». **Проектдин к1валах: «СтIал Сулейманан яратмишунар».** | 2 | Заридин уьмуьрдикайни яратмишунрикай куьруь малуматар. «Судуяр» шиирда дуванбегрин къаних суфатар къалурун. Ранг ядай гафарин куьмекдалди абурун амалдарвал, фендигарвал ачухарун. Шиирдин чIал гуьрчегзавай такьатар. «Итимвал хъсан я» шиирдин кьилин фикир ачухарун. С. Сулейманан эсеррин куьмекдалди алатай замана чи девирдив гекъигун. |
| 10 | **Нуредин Шерифов** «Авани?» «ЭкъечIа!». *Алава к1елун патал* Н.Шерифов. «Азадвал». Гуьзеля Гьасанова. «Чи т1вар вине кьан, лезгияр! | 1 | Шаирдин уьмуьрдикайни яратмишунрикай куьруь малуматар. «Авани?» ва «ЭкъечIа!» шиирра кесиб халкьдиз вичин азадвал патал женг чIугуниз эвер гун. Шииррин къурулуш ва чIалан такьатар абурун манадихъ галаз кьун. Шииррин кьилин фикирар лугьун. С. Сулеймананни Н. Шерифован яратмишунрин мукьвавал къалурун. |
| 11 | **Ахцегь Гьажи** «Рабочидин чар». *Алава кIелун патал* А.Гьажи. «Хабар це». | 1 | «Рабочидин чар» шиирда виликдай Бакудин рабочийрин агъур гьалар къалурун. Шаирди Баку хьтин еке шегьердиз «зиндан» ва «гъурбат» лугьун. Шиирдин кьилин фикир ва чIалан такьатар тайинарун. |
| 12 | **ДАГЪУСТАНДИН ХАЛКЬАРИН ЛИТЕРАТУРАДАЙ** | **ЦIадаса Гьамзат** «Филни цегв». *Литературадин теория* Басня. *Алава кIелун патал* ЦI.Гьамзат. «Маймунни харат устIар», «Меци кьилел бала гъида». Классдилай къеце к1елдай эсерар ва ктабар Гьамзатов Р. Шиирар ва поэмаяр. | 1 | Заридин уьмуьрдикайни яратмишунрикай куьруь малуматар. «Филни цвег» басняда вичин къуватдихъ инанмиш филдин лавгъавал. ГъвечIи цекврен викIегьвал, эсердин кьилин фикир. «Вуж акьуллу ятIа, гьам гъалиб жеда», – мисалдин мана ачухарун. |
| 13 | **Азиз Иминагъаев** «Фяледин уьмуьр», «Зулум куьтягь хьана». *Алава кIелун патал* Мегьамед-Эфенди Османов. «Къумукьрин адет». | 1 | Заридин уьмуьрдикайни яратмишунрикай куьруь малуматар. Вилик девирда фялейрин бахтсуз кьисмет: агъур зегьмет, каш-мекь, ихтиярсузвал. Абур хузаинри, десятникри истисмар авун. Шаирди фялейриз азадвал патал женгиниз эвер гун. «Зулумар куьтягь хьана» шиирда инкъилабдикай хабар гун, фялеяр зулумдикай хкатунал шадвал авун. Эсеррин художественный такьатар ва кьилин фикир. |
| 14 | **Хуьруьг Тагьир** «Малла Иса». *Литературадин теория* Поэма. Литературадин игит. Суьрет. *Алава кIелун патал* Х.Тагьир. «Ахцегьар», «Багълара». Айна Шалбузова. «Дидеди – хциз». | 1 | Заридин уьмуьрдикайни яратмишунрикай куьруь малуматар. Куьгьне заманда кесибрин гьал, мавгьуматди халкь вичин зунжурралди арушун. Поэмада Малла Исадин къамат. Малла Исадинни кечмиш хьайи Шерифан папан арада хьайи рахун ва поэмада адан метлеб. Фекьидин къанихвилиз кесибри гайи жаваб. Поэмадин эхиримжи бендерихъ авай метлеб. Поэмадин кьилин фикир, игитрин къаматар, художественный кьетIенвилер. |
| 15 | **Алибег Фетягьов** «Риза». *Литературадин илим* Гьикая. Жанр. Сюжет.Композиция. *Алава кIелун патал* А.Фатахов. «Зулун йиф». Абдурагьман Межидов. Цумурар. Абидин Камилов. «Зулун шикилар». | 2 | Зарирдин уьмуьрдикайни яратмишунрикай куьруь малуматар. «Риза» гьикаяда етимдин кьисмет. Гьикаядин кьилин къаматар. ЦIийи уьмуьр, цIийи къурулуш мягькемарун патал женгиниз экъечIнавай халкьдин баркаллу зегьмет, уьтквемвал ва ватанпересвал. Гьикая кхьинин тегьер ва чIалан къешенгвал къалурун. |
| 16 | **Шагь-Эмир Мурадов** «Базар-Дуьзуь», «ТIурфан». *Алава кIелун патал* Ш.-Э.Мурадов. «Азиз Сулейман». Саидмет Самури. «Дагълар». Гьажибала Къазиев. «Къуруш». Забит Ризванов. «Диде, к1вал ва чуьнгуьр». *Классдилай къеце к1елдай эсерар ва ктабар* Мурадов Ш-Э. Дустар я чун вири. | 1 | Заридин яратмишунрин рекьикай куьруь малуматар. «Базар-Дуьзуь» ва «ТIурфан» шиирра хайи тIебиатдин шикилар, жегьилри дагьдин кукIушар муьтIуьгъарун. Шииррин кьилин фикирар ва чIалан кьетIенвилер тайинарун. |
| 17 |  | **Забит Ризванов** «Диде, кIвал ва чуьнгуьр», «Самур». *Алава кIелун патал* З.Ризванов. «Паласа», «Гатфар». Седакъет Керимова. «Цуьквер». Эйваз Гуьлалиев. «Ша Чархидал». *Классдилай къеце к1елдай эсерар ва ктабар* Ризванов З. Шиирар. | 1 | Заридин шиирра диде, хайи ватан кIан хьунин гьиссер ачухарун. Шииррин кьилин фикирар, туькIуьр хьун ва чIалан такьатар къалурун. |
| 18 | **Алирза Саидов** «Ашукь яз хьурай». *Алава кIелун патал* А.Саидов. «Дагъви я зун». Лга Энвер «Хва я уьткем!» Мегьамед Агъа «Медалар алай кицI», «ШапIа», Къадир Рамазанов «Лезгияр», Абдурагьман Межидов «Хайи чили лугьузва». | 1 | Заридин уьмуьрдикайни яратмищунрикай куьруь малуматар гун. Шиирдин мана ва ам туькIуьр хьунин тегьер къалурун. Кьилин фикир ва художественный кьетIенвилер тайинарун. Ватанпересвилин гьиссер къалурзавай такьатар къалурун. Шаирдин фикирар гьакъикъатдихъ галаз кьун. |
| 19 | **Жамидин** «Чинерар». *Литературадин теория* Зарафат. Хъвер. Ягьанат. *Алава к1елун патал* Ибрагьим Гуьсейнов «Лезгистанда мелер ава». Кьасум Фаталиев. Зарафатдин шиирар. Исмихан Къадимов. «ТIебатдин сегьне». Нурудин Насруллаев. Зарафатдин кьисаяр. *Классдилай къеце к1елдай эсерар ва ктабар* Жамидин. Са кIус хъвер. | 1 | Заридин уьмуьрдикайни яратмишунрикай куьруь малуматар гун. «Чинерар» шиирдин мана-метлеб, чIалан такьатар ва кьилин фикир тайинарун. «Лавгъа фере» баснидин манаметлеб ачухарун. |
| 20 |  | **Ханбиче Хаметова** «Ватан», «Стхадиз кагъаз». *Классдилай къеце к1елдай эсерар ва ктабар* Абдурагьман Межидов. «Хайи чили лугьузва». *Алава кIелун патал* Назир Мирзоев. «Къизилдин хтар» (повестдай чIук). Омар Гьуьсейнов. «Ватан». | 1 | Хайи ватандин шикилар ва агалкьунар, абур инсанриз кIан хьун. Шаирди вичин эсерда къалурзавай гьерекатар алай йикъан гьаларихъ галаз гекъигун. |
| 21 | **Мерд Али** «Фу». *Алава кIелун патал* М.Жалилов. «Зи чил», «Авач гьунар, чIехи жафа галачиз». Айнар Султанова. «Зун лезги я!», Максим Алимов. «Дидедиз». *Классдилай къеце к1елдай эсерар ва ктабар* Къадир Рамазанов. «Лезгияр» | 1 | Заридин уьмуьрдикай ва яратмишунрикай куьруь малуматар гун. Поэмада фу халкьдин девлет, суфрадин шагь тирди тестикьарун. Фаз гьуьрметдай адетдин къиметлувал винизх хкажун. Поэмадин кьилин мана, художественный кьетIенвилер ва къешенг чIал ачухарун. |
| 22 | **Абдул Фетягь** «Дурнайрин аваз». *Алава кIелун патал* А.Фетягь. «Зи лезги чIал». Замир Мегьамедов. «Рик1е туна, хуьда за вун, лезги ч1ал». *Классдилай къеце к1елдай эсерар ва ктабар* Максим Алимов. «Дидедиз» | 1 | «Дурнайрин аваз» гьикаяда инсанрин ислягь зегьмет. Дяведин йисар рикIел хкун. Мустафадин къамат. Гьикаядин кьилин мана ва художественный кьетIенвилер. |
| 23 | **Седакъет Керимова** «Каруяр». *Алава к1елун патал* Тажидин Агьмедханов. «Ачкар», «Жейран». Назир Гуьлметов. «Дагъ далу я лезгидин». | 1 | Гьикаяда къушарин яшайиш, гьерекатар ва амалар. Гьикаядин кьилин фикир. Гьикаядин чIал. |
| **Арбен Къардаш** «Гуьзел бадедиз». *Алава кIелун патал* А.Къардаш. «Диде», «Ч1ехи бубадин сес». Фейзудин Нагъиев. «Пуд мани*».* *Классдилай къеце к1елдай эсерар ва ктабар* А. Къардаш. Пешапай. Максим Алимов. «Дидедиз» |  | Шиирда яшлу инсандиз гьуьрмет авун. Дагъларин хъсан адет хуьн. Шиирдин чIал: дерин гьиссер къалурун патал ишлемишнавай такьатар. Эсердин кьилин фикир ачухарун. |
| 24 |  | **Фейзудин Нагиев** «Пуд мани». *Алава к1елун патал* А.Межидов. «Багьа я», «Гьевес», Айнар Султанова «Зун лезги я!», Тажидин Агьмедханов «Ачкар», «Жейран». | 1 сят | Шиирдин чIалан такьатар тайинарун. Ватандикай, дидедикай ва к1анидакай муьгьуьббатдин мани лугьун. Жуван фикирар лугьун. Эсердин къурулушдиз фикир гун. Эсердин кьилин фикир ачухарун. |
| 25 | **ДАГЪУСТАНДИН ХАЛКЬАРИН ЛИТЕРАТУРАДАЙ** | **Абумуслим Жафаров** «Лувар квай зиянкар».*Литературадин теория*Повесть. Сюжет ва композиция. *Алава кIелун патал* Анварбег Къултаев. «Хайи чилин нефес», «Дустар», «Гъетер», Шагьвелед Шагьмарданов «Ч1имч1ир». | 1 | Заридин уьмуьрдикайни яратмишунрикай куьруь малуматар гун. Повестда тIебиатдин гуьрчег шикилар къалурун. Хайи тIебиат къалурунин карда заридин чIалан устадвал тайинарун. Ихтилатчидин гьунар къалурун. ТIебиат кIан хьун виридан буржи тирди ачухарун. Гьикаядин кьилин фикир ва художественный кьетIенвилер тайинарун. |
| 26 | **Мегьамед-Султан Ягьяев** «Салават». *Литературадин теория* Повесть. Критика. *Алава кIелун патал* Муса Мегьамедов. «Тапус». *Классдилай къеце к1елдай эсерар ва ктабар* Ягьяев М-С. Гьикаяяр ва повестар. | 1 | Заридин уьмуьрдикайни яратмишунрикай куьруь малуматар гун. Повестда тамуз фейи гадаяр, Расулни Мурад, сурун къванерал дуьшуьш хьун. Абдурагьман бубади партизанрин дестедин жегьил разведчик Салават рикIел хкун. Салаватан къилихар, гьерекатар ва къамат ачухарун. Повестдин чIал ва кьилин фикир. |
| 27 | **Юсуп Хаппалаев**«Самурдин къерехрив». *Классдилай къеце к1елдай эсерар ва ктабар*Саласа Гьажиметова. «Ватан». Хаппалаев Ю. Шиирар ва поэмаяр | 1 | Дагъустан ва Азербайджан, абур СССР-дик квай стха республикаяр тирла, алакъаяр тайинарун. Шиирдин чIал ва кьилин фикир тайинарун. |
| 28 |  | Йиса кIелай эсерар ва къачур чирвилер тикрарун. | 1 |  |